CELEX: 
Language: hr
Date: 2021-09-28 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2021/241 Europskog parlamenta i Vijeća o uspostavi Mehanizma za oporavak i otpornost definiranjem metodologije za izvješćivanje o socijalnim izdacima

OBRAZLOŽENJE
            
            
               1.KONTEKST DELEGIRANOG AKTA
            
            
               1.1. Opći kontekst i cilj 
            
            
               Pandemija bolesti COVID-19 znatno utječe na gospodarsko i socijalno stanje u Europskoj uniji. Kriza uzrokovana koronavirusom zaustavila je šestogodišnji pozitivan napredak u zapošljavanju, stopa zaposlenosti do trećeg tromjesečja 2020. iznosila je 72,4 %, a mnogim je Europljanima ugrozila prihode i izglede za zapošljavanje. S obzirom na to da se neki gospodarski sektori možda neće moći u potpunosti oporaviti od krize, nezaposlenost i neaktivnost dugoročno bi mogle rasti, što bi moglo imati trajne posljedice na pojedince i gospodarstvo u cjelini i dovesti do gubitka vještina. Rizik od dugotrajnih posljedica posebno je velik za mlađe generacije. Dok se u drugim razdobljima recesije učinak teške gospodarske i socijalne situacije može donekle ublažiti produljenjem obrazovanja, kriza uzrokovana bolešću COVID-19 narušila je proces razvoja vještina zbog zatvaranja škola i općeg prelaska na internetsko poučavanje. Osim toga, socijalni sektor i sektor zdravstvene skrbi bili su tijekom krize među najizloženijima i postoji rizik da će i u budućnosti biti izloženi negativnim učincima. Iako su kratkoročnim mjerama na nacionalnoj razini i razini EU-a ublaženi neposredni učinci krize, bit će potrebna golema ulaganja i reforme u srednjoročnom i dugoročnom razdoblju kako bi se oporavili od krize i izgradili održiviju, otporniju i pravedniju Europa za sljedeće generacije. Kako bi odgovorila na taj izazov, Europska unija donijela je u prosincu 2020. europski plan oporavka koji se sastoji od pojačanog višegodišnjeg financijskog okvira za razdoblje 2021.–2027. i novog paketa za oporavak pod nazivom Next Generation EU. Tim će se instrumentima zajedno prikupiti 1,85 bilijuna EUR (u cijenama iz 2018.) radi potpore državama članicama u njihovim naporima da se suoče s krizom, pokrenu gospodarstvo EU-a i učine ga održivijim i otpornijim. 
            
            
               Uredba (EU) 2021/241 Europskog parlamenta i Vijeća
                  1
                o uspostavi Mehanizma za oporavak i otpornost („Uredba o Mehanizmu za oporavak i otpornost”) donesena je u veljači 2021. kao najopsežniji program u okviru instrumenta Next Generation EU. S proračunom od 672,5 milijardi EUR, koji se isplaćuje u obliku bespovratne financijske potpore i potpore u obliku zajmova, Mehanizmom za oporavak i otpornost („Mehanizam”) pružat će se potpora opsežnim javnim ulaganjima i reformama koje su države članice poduzele radi oporavka od krize uzrokovane bolešću COVID-19 i promicanja gospodarske, socijalne i teritorijalne kohezije Unije. Temeljna je svrha Mehanizma ublažiti socijalne i gospodarske posljedice krize, posebno na žene, djecu i mlade. 
            
            
               Mehanizmom će se posebno pružati potpora državama članicama pri provedbi mjera u skladu s inicijativama EU-a u području zapošljavanja i socijalne politike, konkretno u skladu s Preporukom Komisije o učinkovitoj aktivnoj potpori zapošljavanju nakon krize uzrokovane bolešću COVID-19 (EASE)
                  2
               , Komunikacijom o potpori zapošljavanju mladih
                  3
                i Preporukom o lakšem prelasku u svijet rada – jačanje Garancije za mlade
                  4
               , Preporukom o strukovnom obrazovanju i osposobljavanju za održivu konkurentnost, socijalnu pravednost i otpornost
                  5
               , Preporukom o uspostavi europskog jamstva za djecu
                  6
               , Strategijom o pravima osoba s invaliditetom za razdoblje 2021.–2030.
                  7
               , Programom vještina za Europu za održivu konkurentnost, socijalnu pravednost i otpornost
                  8
               , europskim prostorom obrazovanja
                  9
                i Akcijskim planom za digitalno obrazovanje
                  10
               , Akcijskim planom EU-a za borbu protiv rasizma za razdoblje 2020.– 2025.
                  11
               , Strateškim okvirom EU-a za jednakost, uključivanje i sudjelovanje Roma
                  12
               , Strategijom za rodnu ravnopravnost 2020.–2025.
                  13
               , Strategijom za ravnopravnost LGBTIQ osoba 2020.–2025.
                  14
               , Komunikacijom o izgradnji europske zdravstvene unije
                  15
               , farmaceutskom strategijom za Europu
                  16
                i europskim planom za borbu protiv raka
                  17
               . Na taj će se način pridonijeti i ostvarenju glavnih ciljeva EU-a za 2030. u pogledu zapošljavanja, vještina i siromaštva koje su čelnici EU-a pozdravili na socijalnom samitu u Portu u svibnju 2021. i na sastanku Europskog vijeća u lipnju 2021.
            
            
               Mehanizmom će se podupirati reforme i ulaganja koje predlože države članice u svojim planovima za oporavak i otpornost u okviru svih stupova
                  18
                Uredbe o Mehanizmu za oporavak i otpornost. Neke od tih reformi i ulaganja pridonijet će provedbi europskog stupa socijalnih prava i svih njegovih načela. To se posebno odnosi na ulaganja u ljudski kapital, primjerice usavršavanjem, stjecanjem novih vještina i prekvalifikacijom radne snage, a moglo bi uključivati i reforme za poboljšanje učinkovitosti programa integracije nezaposlenih osoba. Mehanizmom će se podupirati i reforme i ulaganja namijenjena jačanju socijalne i teritorijalne kohezije te konvergencije unutar Unije. Naposljetku, Mehanizmom se nastoji osigurati da sljedeća generacija Europljana ne trpi trajno posljedice krize. Stoga će se Mehanizmom podupirati i reforme i ulaganja usmjerena na poboljšanje pristupa i mogućnosti za djecu i mlade u vezi s obrazovanjem, zapošljavanjem, zdravljem, prehranom, radnim mjestima i stanovanjem. Ti se prioriteti odražavaju u trima od šest stupova područja primjene Mehanizma iz članka 3. Uredbe o Mehanizmu za oporavak i otpornost-u, a to su: socijalna i teritorijalna kohezija; zdravlje te gospodarska, socijalna i institucionalna otpornost i politike za sljedeću generaciju, djecu i mlade. 
            
            
               Kako bi se osiguralo odgovarajuće izvješćivanje o provedbi mjera koje imaju socijalnu dimenziju, člankom 29. stavkom 4. Komisija se ovlašćuje da donese metodologiju za izvješćivanje o socijalnim izdacima, među ostalim za djecu i mlade. Svrha je metodologije za izvješćivanje o socijalnim izdacima, uključujući izdatke za djecu i mlade, na transparentan i odgovoran način pružiti sažete informacije o socijalnim izdacima u okviru Mehanizma. 
            
            
               Smatralo se bitnim uspostaviti i posebno izvješćivanje o socijalnim izdacima za rodnu ravnopravnost s obzirom na važnost koja se tom pitanju pridaje u Uredbi o Mehanizmu za oporavak i otpornost. 
            
            
               Sve reforme i ulaganja koji su uključeni u planove i imaju primarnu socijalnu dimenziju povezat će se s jednim od devet „područja socijalne politike” iz Priloga ovoj Uredbi. Ta područja socijalne politike trebalo bi objediniti u četiri šire socijalne kategorije: i. zapošljavanje i vještine, ii. obrazovanje, iii. zdravstvo i dugotrajna skrb i iv. socijalna politika. Osim toga, označit će se sve mjere socijalne prirode usmjerene na djecu i mlade te na rodnu ravnopravnost i na taj način omogućiti posebno izvješćivanje o rashodima u okviru Mehanizma za oporavak i otpornost usmjerenima na djecu i mlade te na rodnu ravnopravnost. 
            
            
               Ovom delegiranom uredbom utvrđuje se metodologija za izvješćivanje o socijalnim izdacima, među ostalim za djecu i mlade te za rodnu ravnopravnost, koji su uključeni u planove država članica za oporavak i otpornost.
            
            
               2.SAVJETOVANJA PRIJE DONOŠENJA AKTA
            
            
               U skladu sa Zajedničkim dogovorom Europskog parlamenta, Vijeća i Komisije iz 2016. Komisija se na sastancima održanima 28. svibnja 2021. i 14. srpnja 2021. o ovoj Delegiranoj uredbi savjetovala sa stručnjacima iz država članica. Predstavnici Europskog parlamenta i Vijeća na sastanku su sudjelovali kao promatrači. Stručnjaci iz država članica pozdravili su predloženu metodologiju i iznijeli niz tehničkih prijedloga i zahtjeva za pojašnjenje. Među ostalim, zatražili su i pojašnjenja o postupku obavješćivanja država članica kada Komisija primjenjuje metodologiju utvrđenu u ovoj Delegiranoj uredbi za izvješćivanje o socijalnim izdacima u okviru Mehanizma. 
            
            
               U skladu sa smjernicama za bolju regulativu ova je Delegirana uredba bila objavljena četiri tjedna, u razdoblju od 28. srpnja 2021. do 25. kolovoza 2021. Povratne informacije poslalo je šest dionika, od kojih su većina nevladine organizacije aktivne u području socijalne politike. Većina primjedaba odnosila se na devet područja politika utvrđenih radi lakšeg označivanja mjera iz planova za oporavak i otpornost koje su relevantne za socijalne izdatke. U njima se predlaže preciznije određivanje područja politike, a neki su sudionici zatražili i dodatno označivanje posebnih ciljnih skupina.
            
            
               3.PRAVNI ELEMENTI DELEGIRANOG AKTA
            
            
               Pravo donošenja delegiranih akata predviđeno je člankom 29. stavkom 4. točkom (b) i člankom 30. stavkom 2. Uredbe 2021/241.
            
            
               Člankom 1. utvrđuje se metodologija za izvješćivanje o socijalnim izdacima. Ta je metodologija dodatno razrađena u Prilogu ovoj Delegiranoj uredbi.
            
            
               U članku 2. utvrđuje se datum stupanja na snagu ove Delegirane uredbe.
            
            
               DELEGIRANA UREDBA KOMISIJE (EU) …/...
            
         
         
            
               оd 28.9.2021.
            
            
               o dopuni Uredbe (EU) 2021/241 Europskog parlamenta i Vijeća o uspostavi Mehanizma za oporavak i otpornost definiranjem metodologije za izvješćivanje o socijalnim izdacima
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2021/241 Europskog parlamenta i Vijeća o uspostavi Mehanizma za oporavak i otpornost
                  19
               , a posebno njezin članak 29. stavak 4. točku (b) i članak 33.,
            
            
               budući da:
            
            
               (1)Svrha je Mehanizma za oporavak i otpornost („Mehanizam”) osigurati djelotvornu i znatnu financijsku potporu radi brže provedbe održivih reformi i povezanih javnih ulaganja u državama članicama. Mehanizam je namjenski instrument osmišljen za ublažavanje negativnih socijalnih i gospodarskih učinaka i posljedica krize uzrokovane bolešću COVID-19 u Uniji. 
            
            
               (2)Mehanizmom se podupire gospodarski i društveni oporavak i pridonosi, među ostalim, borbi protiv siromaštva, nejednakosti i nezaposlenosti, otvaranju visokokvalitetnih i stabilnih radnih mjesta, poboljšanju kapaciteta zdravstvene skrbi i boljim politikama za sljedeću generaciju, među ostalim u području obrazovanja i osposobljavanja. 
            
            
               (3)Mehanizmom će se posebno pružati potpora državama članicama pri provedbi mjera u skladu s europskim stupom socijalnih prava i inicijativama Unije u području zapošljavanja, obrazovanja, zdravstva i socijalne politike, konkretno u skladu s Akcijskim planom za provedbu europskog stupa socijalnih prava
                  20
                i Preporukom Komisije o učinkovitoj aktivnoj potpori zapošljavanju nakon krize uzrokovane bolešću COVID-19 (EASE)
                  21
               , Komunikacijom o potpori zapošljavanju mladih
                  22
                i Preporukom o lakšem prelasku u svijet rada – jačanje Garancije za mlade
                  23
               , Preporukom o strukovnom obrazovanju i osposobljavanju za održivu konkurentnost, socijalnu pravednost i otpornost
                  24
               , Preporukom o uspostavi europskog jamstva za djecu
                  25
               , Strategijom o pravima osoba s invaliditetom za razdoblje 2021.–2030.
                  26
               , Programom vještina za Europu za održivu konkurentnost, socijalnu pravednost i otpornost
                  27
               , europskim prostorom obrazovanja
                  28
                i Akcijskim planom za digitalno obrazovanje
                  29
               , Akcijskim planom EU-a za borbu protiv rasizma za razdoblje 2020.–2025.
                  30
               , Strateškim okvirom EU-a za jednakost, uključivanje i sudjelovanje Roma
                  31
               , Strategijom za rodnu ravnopravnost 2020.–2025.
                  32
               , Strategijom za ravnopravnost LGBTIQ osoba 2020.–2025.
                  33
               , Komunikacijom o izgradnji europske zdravstvene unije
                  34
               , farmaceutskom strategijom za Europu
                  35
                i europskim planom za borbu protiv raka
                  36
               .
            
            
               (4)U tom je kontekstu važno omogućiti izvješćivanje o reformama i ulaganjima koji se financiraju iz Mehanizma i imaju socijalnu dimenziju. U skladu s člankom 29. stavkom 4. točkom (b) Uredbe (EU) 2021/241, Komisija u okviru Mehanizma treba utvrditi metodologiju za izvješćivanje o socijalnim izdacima, među ostalim za djecu i mlade. 
            
            
               (5)U skladu s člankom 31. stavkom 3. točkom (c) Uredbe (EU) 2021/241, godišnje izvješće Komisije Europskom parlamentu i Vijeću trebalo bi uključivati informacije o rashodima koji se financiraju iz Mehanizma u okviru šest stupova iz članka 3., uključujući socijalne izdatke, među ostalim za djecu i mlade.
            
            
               (6)Metodologija bi se trebala sastojati od dva koraka: prvo, Komisija bi sve reforme i ulaganja uključene u plan za oporavak i otpornost države članice s primarnom socijalnom dimenzijom, prema potrebi uz savjetovanje s tom državom članicom, trebala povezati s jednim od devet područja socijalne politike u okviru četiriju širih socijalnih kategorija utvrđenih u Prilogu; drugo, sve mjere socijalne prirode koje su usmjerene na djecu i mlade, kao i na rodnu ravnopravnost s obzirom na to da se u Uredbi (EU) 2021/241 ističe rodna ravnopravnost, trebale bi biti označene, čime bi se omogućilo posebno izvješćivanje o izdacima usmjerenima na djecu i mlade, odnosno na rodnu ravnopravnost.
            
            
               (7)S obzirom na to da bi metodologija za izvješćivanje o socijalnim izdacima trebala biti u funkciji do 31. prosinca 2021. i kako bi se omogućila brza primjena mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije. 
            
            
            
               DONIJELA JE OVU UREDBU:
            
            
               Članak 1. 
               Definicija metodologije
            
            
               1.Metodologija za izvješćivanje o socijalnim izdacima, među ostalim za djecu i mlade te za rodnu ravnopravnost, u okviru Mehanizma temelji se na procjeni rashoda iz odobrenih planova za oporavak i otpornost i na koracima iz stavaka 2., 3. i 4. 
            
            
               2.Reforme i ulaganja s primarnom socijalnom dimenzijom povezuju se s jednim od devet područja socijalne politike iz Priloga. Svako područje socijalne politike povezano je sa širom socijalnom kategorijom. Reforma ili ulaganje mogu biti povezani samo s jednim područjem socijalne politike, a time i s jednom socijalnom kategorijom.
            
            
               3.Označuju se sve mjere socijalne prirode koje su usmjerene na djecu i mlade, čime se omogućuje naknadno posebno izvješćivanje o izdacima za djecu i mlade u okviru Mehanizma.
            
            
               4.Označuju se sve mjere socijalne prirode usmjerene na rodnu ravnopravnost, čime se omogućuje naknadno posebno izvješćivanje o izdacima za rodnu ravnopravnost u okviru Mehanizma.
            
         
         
            
               5.Područja socijalne politike i socijalne kategorije te oznake za utvrđivanje mjera socijalne prirode usmjerene na djecu i mlade i na rodnu ravnopravnost iz stavaka 2., 3. i 4. navedene su u Prilogu.
            
            
               6.Komisija tu metodologiju upotrebljava u godišnjem izvješću iz članka 31. stavka 3. Uredbe 2021/241 kako bi pružila informacije o socijalnim izdacima, uključujući izdatke za djecu i mlade te za rodnu ravnopravnost, koji se financiraju iz Mehanizma. 
            
            
               Članak 2. 
               Stupanje na snagu
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 28.9.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost (SL L 57/17, 18.2.2021., str. 17.).
               
               
                  
                     (2)
                  
                        Preporuka Komisije (EU) 2021/402 оd 4. ožujka 2021. o učinkovitoj aktivnoj potpori zapošljavanju nakon krize uzrokovane bolešću COVID-19 (C(2021) 1372 final)
               
               
                  
                     (3)
                  
                        Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija, Potpora za zapošljavanje mladih: lakši prelazak u svijet rada za novu generaciju (COM(2020) 276 final, 1.7.2020.)
               
               
                  
                     (4)
                  
                        Preporuka Vijeća od 30. listopada 2020. o lakšem prelasku u svijet rada – jačanje Garancije za mlade te o zamjeni Preporuke Vijeća od 22. travnja 2013. o uspostavi Garancije za mlade (2020/C 372/01)
               
               
                  
                     (5)
                  
                        Preporuka Vijeća od 24. studenoga 2020. o strukovnom obrazovanju i osposobljavanju za održivu konkurentnost, socijalnu pravednost i otpornost (2020/C 417/01, 2.12.2020.)
               
               
                  
                     (6)
                  
                        Vijeće treba donijeti odluku (COM(2021) 137 final, 24.3.2021.)
               
               
                  
                     (7)
                  
                        (COM(2021) 101 final, 3.3.2021.)
               
               
                  
                     (8)
                  
                        (COM(2020) 274 final, 1.7.2020.) 
               
               
                  
                     (9)
                  
                        Rezolucija Vijeća o strateškom okviru za europsku suradnju u području obrazovanja i osposobljavanja u smjeru europskog prostora obrazovanja i šire (2021.–2030.) (2021/C 66/01)
               
               
                  
                     (10)
                  
                        (COM/2020) 624 final, 30.9.2020.) 
               
               
                  
                     (11)
                  
                        (COM(2020) 565 final, 18.9.2020.)
               
               
                  
                     (12)
                  
                        (COM(2020) 620 final, 7.10.2020.)
               
               
                  
                     (13)
                  
                        (COM(2020) 152 final, 5.3.2020.)
               
               
                  
                     (14)
                  
                        (COM(2020) 698 final, 12.11.2020.)
               
               
                  
                     (15)
                  
                        (COM(2020) 724 final, 11.11.2020.)
               
               
                  
                     (16)
                  
                        (COM/2020) 761 final, 25.11.2020.)
               
               
                  
                     (17)
                  
                        (COM(2021) 44 final, 3.2.2021.)
               
               
                  
                     (18)
                  
                        U skladu s člankom 3. Uredbe (EU) 2021/241 područje primjene Mehanizma organizirano je oko šest stupova: zelena tranzicija; digitalna transformacija; pametan, održiv i uključiv rast, uključujući gospodarsku koheziju, radna mjesta, produktivnost, konkurentnost, istraživanje, razvoj i inovacije te unutarnje tržište koje dobro funkcionira, s jakim MSP-ovima; socijalna i teritorijalna kohezija; zdravlje te gospodarska, socijalna i institucionalna otpornost s ciljem, među ostalim, povećanja pripravnosti za krize i kapaciteta za odgovor na krize; politike za sljedeću generaciju, djecu i mlade, kao što su obrazovanje i vještine.
               
               
                  
                     (19)
                  
                        Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost (SL L 57, 18.2.2021., str. 17.). 
               
               
                  
                     (20)
                  
                        (COM(2021) 102 final, 4.3.2021.)
               
               
                  
                     (21)
                  
                        Preporuka Komisije (EU) 2021/402 оd 4. ožujka 2021. o učinkovitoj aktivnoj potpori zapošljavanju nakon krize uzrokovane bolešću COVID-19 (C(2021) 1372 final)
               
               
                  
                     (22)
                  
                        Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija, Potpora za zapošljavanje mladih: lakši prelazak u svijet rada za novu generaciju (COM(2020) 276 final, 1.7.2020.)
               
               
                  
                     (23)
                  
                        Preporuka Vijeća od 30. listopada 2020. o lakšem prelasku u svijet rada – jačanje Garancije za mlade te o zamjeni Preporuke Vijeća od 22. travnja 2013. o uspostavi Garancije za mlade (2020/C 372/01)
               
               
                  
                     (24)
                  
                        Preporuka Vijeća od 24. studenoga 2020. o strukovnom obrazovanju i osposobljavanju za održivu konkurentnost, socijalnu pravednost i otpornost (2020/C 417/01, 2.12.2020.)
               
               
                  
                     (25)
                  
                        Vijeće treba donijeti odluku (COM(2021) 137 final, 24.3.2021.)
               
               
                  
                     (26)
                  
                        (COM(2021) 101 final, 3.3.2021.)
               
               
                  
                     (27)
                  
                        (COM(2020) 274 final, 1.7.2020.) 
               
               
                  
                     (28)
                  
                        Rezolucija Vijeća o strateškom okviru za europsku suradnju u području obrazovanja i osposobljavanja u smjeru europskog prostora obrazovanja i šire (2021.–2030.) (2021/C 66/01)
               
               
                  
                     (29)
                  
                        (COM/2020) 624 final, 30.9.2020.) 
               
               
                  
                     (30)
                  
                        (COM(2020) 565 final, 18.9.2020.)
               
               
                  
                     (31)
                  
                        (COM(2020) 620 final, 7.10.2020.)
               
               
                  
                     (32)
                  
                        (COM(2020) 152 final, 5.3.2020.)
               
               
                  
                     (33)
                  
                        (COM(2020) 698 final, 12.11.2020.)
               
               
                  
                     (34)
                  
                        (COM(2020) 724 final, 11.11.2020.)
               
               
                  
                     (35)
                  
                        (COM/2020) 761 final, 25.11.2020.)
               
               
                  
                     (36)
                  
                        (COM(2021) 44 final, 3.2.2021.)
               
            
      
    ---documentbreak--- 
      
         
         
            
               PRILOG 
               Metodologija za izvješćivanje o socijalnim izdacima, među ostalim za djecu i mlade te za rodnu ravnopravnost
            
            
               1. Komisija razvrstava sve mjere s primarnom socijalnom dimenzijom isključivo u jedno od sljedećih devet područja socijalne politike: 
            
            
                     
                        Devet područja politika u okviru četiri glavne socijalne kategorije
                     
                  
               
                     
                        Socijalna kategorija: zapošljavanje i vještine
                     
                  
               
                     
                        1. Obrazovanje odraslih, uključujući kontinuirano strukovno obrazovanje i osposobljavanje; priznavanje i vrednovanje vještina
                     
                  
               
                     
                        2. Potpora zapošljavanju i otvaranju radnih mjesta, uključujući poticaje za zapošljavanje i promjenu radnog mjesta te potporu samozapošljavanju
                     
                  
               
                     
                        3. Modernizacija institucija tržišta rada, uključujući infrastrukturu, službe za zapošljavanje i predviđanje potreba za vještinama te inspektorate rada; zaštita i organizacija radnih mjesta; socijalni dijalog i mehanizmi određivanja plaća; prilagodba radnih mjesta 
                     
                  
               
                     
                        Socijalna kategorija: obrazovanje i skrb o djeci
                     
                  
               
                     
                        4. Rani i predškolski odgoj i obrazovanje: dostupnost, cjenovna pristupačnost, kvaliteta i uključivost, uključujući digitalizaciju i infrastrukturu 
                     
                  
               
                     
                        5. Opće, strukovno i visoko obrazovanje: dostupnost, cjenovna pristupačnost, kvaliteta i uključivost, uključujući digitalizaciju i infrastrukturu
                     
                  
               
                     
                        Socijalna kategorija: zdravstvena i dugotrajna skrb
                     
                  
               
                     
                        6. Zdravstvena skrb: otpornost, održivost, primjerenost, dostupnost, pristupačnost, cjenovna pristupačnost i kvaliteta, uključujući digitalizaciju i infrastrukturu
                     
                  
               
                     
                        7. Dugotrajna skrb: otpornost, održivost, primjerenost, dostupnost, pristupačnost, cjenovna pristupačnost i kvaliteta, uključujući digitalizaciju i infrastrukturu
                     
                  
               
                     
                        Socijalna kategorija: socijalna politika
                     
                  
               
                     
                        8. Socijalno stanovanje i ostala socijalna infrastruktura 
                     
                  
               
                     
                        9. Socijalna zaštita, uključujući socijalne usluge i integraciju ranjivih skupina
                     
                  
               
            
               2. Komisija označuje sve mjere socijalne prirode usmjerene na djecu i mlade, čime se omogućuje naknadno posebno izvješćivanje o izdacima za djecu i mlade u okviru Mehanizma.
            
            
               3. Komisija označuje sve mjere socijalne prirode usmjerene na rodnu ravnopravnost, čime se omogućuje naknadno posebno izvješćivanje o izdacima za rodnu ravnopravnost u okviru Mehanizma.